
PASIŪLYMAS DĖL EUROPOS PARLAMENTO REZOLIUCIJOS
dėl Tarybos pozicijos dėl Europos Sąjungos 2010 finansinių metų taisomojo biudžeto Nr. 10/2010 projekto. III skirsnis. Komisija

(0000/2010 – C7-0000/2010 – 2010/2246(BUD))

Europos Parlamentas,
–
atsižvelgdamas į Sutartį dėl Europos Sąjungos veikimo, ypač į jos 314 straipsnį, ir į Europos atominės energijos bendrijos steigimo sutartį, ypač į jos 106a straipsnį,

–
atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento
, ypač į jo 37 ir 38 straipsnius,

–
atsižvelgdamas į 2009 m. gruodžio 17 d. patvirtintą Europos Sąjungos 2010 finansinių metų bendrąjį biudžetą
,

–
atsižvelgdamas į Europos Parlamento, Tarybos ir Komisijos 2006 m. gegužės 17 d. tarpinstitucinį susitarimą dėl biudžetinės drausmės ir patikimo finansų valdymo
,

–
atsižvelgdamas į 2010 finansinių metų Europos Sąjungos taisomojo biudžeto Nr. 10/2010 projektą, kurį Komisija pateikė 2010 m. spalio 20 d. (COM(2010)0598),

–
atsižvelgdamas į Komisijos 2010 m. lapkričio 26 d. pateiktą 2010 m. bendrojo biudžeto taisomojo biudžeto projekto Nr. 10 pakeitimų raštą Nr. 1,

–
atsižvelgdamas į Tarybos poziciją dėl taisomojo biudžeto Nr. 10/2010 projekto, kurį Taryba parengė 2010 m. (00000/2010 – C7-0000/2010),

–
atsižvelgdamas į Darbo tvarkos taisyklių 75b ir 75e straipsnius,

–
atsižvelgdamas į Biudžeto komiteto pranešimą (A7‑0000/2010),
A.
kadangi 2010 m. bendrojo biudžeto taisomojo biudžeto projekte Nr. 10/2010 numatoma:

–
grynasis prognozuojamų įplaukų padidinimas (466 mln. EUR) – peržiūrėjus nuosavų išteklių ir kitų įplaukų prognozes,

–
mokėjimų asignavimų, numatytų pagal 1a, 1b, 2 ir 4 išlaidų kategorijų biudžeto eilutes, sumažinimas (755,6 mln. EUR) – atsižvelgus į perskirstymus, kuriuos pasiūlyta atlikti kartu su vadinamuoju bendruoju perkėlimu, skirtu subalansuoti mokėjimams biudžeto eilutėse atsižvelgiant į ligšiolinį biudžeto įgyvendinimą,

–
biudžeto punkto 06 04 14 04 sukūrimas energijos veiksmingumo ir atsinaujinančios energijos šaltinių projektams finansuoti vadovaujantis Europos ekonomikos atkūrimo planu, taip pat biudžeto punkto 26 01 51 31 sukūrimas, kaip ES indėlis į vadinamųjų antrojo tipo Europos mokyklų veiklą; šiuo tikslu 2010 m. būtina 4,83 mln. EUR įsipareigojimų ir mokėjimų asignavimų suma, kuri turi būti suteikta perskirsčius 26 politikos sričiai „Komisijos administravimas“ skirtas lėšas,

–
kai kurioms pagal 1a išlaidų kategoriją numatytoms priemonėms skirtų įsipareigojimų asignavimų sumažinimas 15 mln. EUR,

–
2 išlaidų kategorijai priskiriamų biudžeto straipsnių 05 02 03 „Grąžinamosios išmokos už 1 priede neįrašytus produktus“ ir 05 02 12 „Pienas ir pieno produktai“ įsipareigojimų ir mokėjimų asignavimų sumažinimas 330 mln. EUR ir tolesnis šio rezervo įsipareigojimų asignavimų sumažinimas 28 mln. EUR, o mokėjimų asignavimų – 5 mln. EUR,

B.
kadangi remiantis taisomojo biudžeto projekto Nr. 10/2010 pakeitimų raštu stabdomas pagal 2 išlaidų kategoriją numatytų, su straipsniais 05 02 12 „Pienas ir pieno produktai“ (–280 mln. EUR) ir 05 02 03 „Grąžinamosios išmokos už 1 priede neįrašytus produktus“ (–50 mln. EUR) įsipareigojimų asignavimų sumažinimas, nes Europos žemės ūkio garantijų fondo reikmės didesnės negu buvo tikėtasi iš pradžių, ir atsižvelgiant į galimybę į 2011 m. perkelti asignuotąsias įplaukas, kurios gautos, tačiau nepanaudotos 2010 m.,

C.
kadangi apskritai poveikis 2010 m. išlaidoms apima įsipareigojimų sumažinimą 43 mln. EUR, o mokėjimų – 761 mln. EUR.,

D.
kadangi taisomojo biudžeto Nr. 10/2010 projekto, iš dalies pakeisto pakeitimų raštu Nr. 1, tikslas – oficialiai įtraukti šį biudžeto pakeitimą į 2010 m. biudžetą,

E.
kadangi atlikus šį pakeitimą ir iki 2010 m. nepasiekus susitarimo, atitinkamai sumažėtų galutinis Europos biudžetui skiriamas valstybių narių indėlis, taip pat indėlis, skiriamas pagal laikiną vienos dvyliktosios biudžeto dalies sistemą,

F.
kadangi 2010 m. lapkričio 15 d. vykusiame taikinimo komitete nepasiekta jokio susitarimo, ypač kai tai susiję su galimu papildomų 2010 m. maržų, kurios sukurtos remiantis taisomojo biudžeto Nr. 10/2010 projektu, naudojimu siekiant padengti ITER projekto finansavimo reikmes 2012 m. ir 2013 m.,

1.
atkreipia dėmesį į taisomojo biudžeto Nr. 10/2010 projektą, iš dalies pakeistą remiantis pakeitimų raštu Nr. 1;

2.
pažymi, kad taikinimo komitetas, nurodytas Sutarties dėl Europos Sąjungos veikimo 314 straipsnio 5 dalyje, nepasiekė jokio susitarimo dėl bendro teksto;

2.
[patvirtina/atmeta/iš dalies keičia] Tarybos poziciją dėl taisomojo biudžeto Nr. 10/2010 projekto, iš dalies pakeisto remiantis pakeitimų raštu Nr. 1 [be pakeitimų] ir paveda Pirmininkui paskelbti, kad taisomasis biudžetas Nr. x/2010 [atmestas/galutinai patvirtintas] ir užtikrinti, kad jis būtų paskelbtas Europos Sąjungos oficialiajame leidinyje;

3.
paveda Pirmininkui perduoti šią rezoliuciją Tarybai ir Komisijai.

